CELEX: 32008R0508
Language: lv
Date: 2008-06-06 00:00:00
Title: Komisijas Regula (EK) Nr. 508/2008 ( 2008. gada 6. jūnijs ) par atsēnalotu graudu un grūbu definīciju, ko piemēro, piešķirot eksporta kompensācijas (Kodificēta versija)

7.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 149/55
            
         
      KOMISIJAS REGULA (EK) Nr. 508/2008
   (2008. gada 6. jūnijs)
   par atsēnalotu graudu un grūbu definīciju, ko piemēro, piešķirot eksporta kompensācijas
   (Kodificēta versija)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 170. panta pirmo daļu kopā ar 4. pantu,
   tā kā:
   
               (1)
            
            
               Komisijas 1968. gada 28. jūnija Regula (EEK) Nr. 821/68 par atsēnalotu graudu un grūbu definīciju, ko piemēro, piešķirot eksporta kompensācijas (2), ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.
            
         
               (2)
            
            
               Piešķirot eksporta kompensāciju, būtu jāņem vērā no labības, par kuru šī kompensācija pienākas, pārstrādātā produkta kvalitāte, lai valsts līdzekļi neveicinātu sliktākas kvalitātes preču eksportu. Tādēļ ir jānosaka visās dalībvalstīs piemērojama precīza to labības graudu definīcija, par kuriem pienākas kompensācija kā par “atsēnalotiem graudiem” un “grūbām”.
            
         
               (3)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Eksporta kompensāciju piešķir par tādām grūbām un atsēnalotiem labības graudiem, kuriem piemīt I pielikumā uzskaitītās īpašības.
   2. pants
   Regulu (EEK) Nr. 821/68 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 6. jūnijā
      
         
            Komisijas vārdā —
         
            priekšsēdētājs
         
         José Manuel BARROSO
         
      
   
   
      (1)  OV L 299, 16.11.2007., 1. lpp. Regulā jaunākie grozījumi izdarīti ar Regulu (EK) Nr. 361/2008 (OV L 121, 7.5.2008., 1. lpp.).
   
      (2)  OV L 149, 29.6.1968., 46. lpp. Regulā jaunākie grozījumi izdarīti ar Regulu (EK) Nr. 39/2007 (OV L 11, 18.1.2007., 11. lpp.).
   
      (3)  Sk. II pielikumu.
   
      I PIELIKUMS
      A.   “ATSĒNALOTU (LOBĪTU VAI SPRAUKTU) GRAUDU” UN “GRŪBU” DEFINĪCIJA
      I.   “Atsēnaloti graudi” ietver sprauktus un lobītus graudus
      
                  1.
               
               
                  Lobīti graudi:
                  ir labības graudi, kuriem lielākā daļa perikarpa ir noņemta, vai labības graudi ar seglapām (skatīt paskaidrojuma piezīmi pozīcijai 10.03 – graudaugi), kam noņemtas perikarpam cieši piegulošās seglapas (kā, piemēram, akotainiem plēkšņu miežiem) vai kas perikarpu ieskauj tik cieši, ka seglapas nevar noņemt ne kuļot, ne kā citādi (līdzīgi kā auzām).
               
            
                  2.
               
               
                  Spraukti graudi:
                  ir graudi (mieži ar noņemtām dīgļlapām), kam ir noņemta lielākā daļa sēklapvalka un dīgļapvalks (testa).
               
            II.   “Grūbas” ietver
      
                  1.
               
               
                  Pirmās kategorijas graudi:
                  
                              a)
                           
                           
                              Graudus, kas atbilst šādai definīcijai:
                              labības grūbas, galvenokārt no miežiem, kam ir noņemts viss dīgļapvalks, augļapvalks, dīglis un lielākā ārējās kārtas daļa, kā arī aleirona slānis un kas ir vienāda lieluma un noapaļotas formas; un
                           
                        
                              b)
                           
                           
                              kas turklāt atbilst šādām prasībām:
                              
                                          i)
                                       
                                       
                                          graudu vienādība:
                                          
                                                      —
                                                   
                                                   
                                                      75 % graudu nedrīkst pārsniegt 20 % no dm (1),
                                                   
                                                
                                                      —
                                                   
                                                   
                                                      94 % graudu, ko pakāpeniski pievieno starp 3 % un 97 % nedrīkst pārsniegt 30 % no dm (1),
                                                   
                                                
                                                      —
                                                   
                                                   
                                                      100 % graudu nedrīkst pārsniegt 50 % no dm (1);
                                                   
                                                
                                    
                                          ii)
                                       
                                       
                                          atbilstības noteikšana ar sieta analīzi, izmantojot sietus ar apaļiem caurumiem.
                                       
                                    
                        
            
                  2.
               
               
                  Otrās kategorijas graudi:
                  graudi, kas atbilst II. 1. a) punkta definīcijai.
               
            B.   SIETA ANALĪZE
      I.   Iekārta
      
                  1.
               
               
                  Sietu komplekts ar apaļiem caurumiem (diametrs 200 mm, caurumu diametrs no 1 mm līdz 4 mm, 0,25 mm intervālā).
               
            
                  2.
               
               
                  Sijāšanas iekārta: sijāšana jāveic ar rokām; sijāšanas palīglīdzekļi (gumijas kubiciņi ar 20 mm malu).
               
            
                  3.
               
               
                  Svari.
               
            II.   Metode
      Miežu grūbas parasti izlaiž cauri sešiem dažādiem sietiem, sietu komplekts no augšas un no apakšas ir noslēgts, un siets, kam ir vislielākie caurumi, atrodas pašā virspusē. Pēc sijāšanas augšējam un apakšējam sietam jābūt tukšam.
      Divus noteikta svara miežu grūbu paraugus, kas sver no 50 līdz 100 g, sijā ar rokām vismaz piecas minūtes, izmantojot arī gumijas kubiciņus.
      Sijāšana nozīmē sietu komplekta paņemšanu rokās un tā kratīšanu pēc iespējas horizontāli 120 reizes minūtē, katru kustību veicot pa apmēram 70 mm. Šo darbību pārtrauc pēc katras minūtes, tad veicot trīskāršu apļveida kustību. Sijāšanas atlikumu nosver ar precizitāti līdz 0,1 g un izsaka procentos no sijātā produkta, ko nosver ar precizitāti līdz tuvākajam veselajam skaitlim, un tad aprēķina vidējo lielumu.
      Procentos izteiktu sijāšanas atlikumu vidējos lielumus pakāpeniski saskaita, sākot ar 0 % lielumu attiecībā uz atlikumu no sieta ar lielākajiem caurumiem. Pievienotos procentus Σ (%) un attiecīgos sieta caurumu lielumus atzīmē uz milimetru papīra, Σ (%) ordinātās (Y ass) un caurumu diametrus mm – abscisās.
      Līkne, ko iegūst, punktus savienojot ar taisnu līniju, ir cauruma platuma vidējais lielums (dm) mm simtdaļās, ja Σ (%) = 50.
      
         (1)  dm = vidējā vērtība, ko iegūst no sieta analīzes rezultātu grafika tad, kad 50 % produkta ir izgājuši caur sietu.
   
   
      II PIELIKUMS
      Atceltā regula ar sekojošo grozījumu sarakstu
      
                  Komisijas Regula (EEK) Nr. 821/68
               
               
                  (OV L 149, 29.6.1968., 46. lpp.)
               
            
                  Komisijas Regula (EEK) Nr. 1634/71
               
               
                  (OV L 170, 29.7.1971., 13. lpp.)
               
            
                  Komisijas Regula (EK) Nr. 39/2007
               
               
                  (OV L 11, 18.1.2007., 11. lpp.)
               
            
   
      III PIELIKUMS
      Atbilstības tabula
      
                  Regula (EEK) Nr. 821/68
               
               
                  Šī regula
               
            
                  1. pants
               
               
                  1. pants
               
            
                  —
               
               
                  2. pants
               
            
                  2. pants
               
               
                  3. pants
               
            
                  Pielikums, “Atsēnalotu (lobītu vai sprauktu) graudu” un “grūbu” definīcija
               
               
                  I pielikums, A punkts
               
            
                  Pielikums, A punkts
               
               
                  I pielikums, A, I punkts
               
            
                  Pielikums, B, I, 1. punkts
               
               
                  I pielikums, A, II, 1. a) punkts
               
            
                  Pielikums, B, I, 2. punkts, pirmais apakšpunkts, a), b) un c)
               
               
                  I pielikums, A, II, 1. punkts, b), i), pirmais, otrais un trešais ievilkums
               
            
                  Pielikums, B, I, 2. punkts, otrā daļa
               
               
                  I pielikums, A, II 1. punkts, b), ii)
               
            
                  Pielikums, B, I, 2. punkts, trešā daļa
               
               
                  (*) piezīme
               
            
                  Pielikums, B, II punkts
               
               
                  I pielikums, A, II, 2. punkts
               
            
                  Pielikums, sieta analīze
               
               
                  I pielikums, B punkts
               
            
                  Pielikums, iekārta, pirmais, otrais un trešais ievilkums
               
               
                  I pielikums, B, I, 1., 2. un 3. punkts
               
            
                  Pielikums, metode
               
               
                  I pielikums, B, II punkts
               
            
                  —
               
               
                  II pielikums
               
            
                  —
               
               
                  III pielikums